gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
સંજુ અને રિષભે ગુજરાતને કર્યું આઉટ
દિલ્હી સાત વિકેટે જીત્યું, પ્લેઑફની આશા યુવા બૅટ્સમેનોએ રાખી જીવંત
ઓપનર સંજુ સૅમસન અને રિષભ પંત વચ્ચે થયેલી ૧૪૩ રનની પાર્ટનરશિપને કારણે ગઈ કાલે દિલ્હીએ ગુજરાતને ૭ વિકેટે હરાવ્યું હતું. દિલ્હી સામે થયેલી હારને કારણે ગયા વર્ષે લીગ રાઉન્ડમાં ટોચ પર રહેલા ગુજરાતની પ્લેઑફમાં પ્રવેશવાની આશા પણ સમાપ્ત થઈ હતી. રિષભ પંતે ૪૩ બૉલમાં ૯ સિક્સર અને ૬ ચોગ્ગાની મદદથી ૯૭ રન કર્યા હતા તો સૅમસને ૩૧ બૉલમાં ૬૧ રન કર્યા હતા.
સુરેશ રૈના અને દિનેશ કાર્તિકની આક્રમક હાફ સેન્ચુરીને પરિણામે ગુજરાતે દિલ્હી સામે ૭ વિકેટે ૨૦૮ રનનો વિશાળ સ્કોર ઊભો કર્યો હતો. ત્રીજા ક્રમાંકે રમવા આવેલા રૈનાએ ૪૩ બૉલમાં ૪ સિક્સર અને પાંચ ચોગ્ગાની મદદથી ૭૭ રન કર્યા હતા. તેણે દિનેશ કાર્તિક (૩૪ બૉલમાં ૬૫ રન) સાથે ૭૨ બૉલમાં ૧૩૩ રનની પાર્ટનરશિપ કરી હતી. જોકે ગુજરાતની શરૂઆત સારી નહોતી રહી. એની બે વિકેટ માત્ર ૧૦ રનમાં જ પડી ગઈ હતી. બ્રેન્ડન મૅક્લમ (૧) અને ડ્વેઇન સ્મિથ (૯) ઝડપથી આઉટ થયા હતા. જોકે ત્યાર બાદ રૈના અને કાર્તિકે આક્રમક બૅટિંગ કરી હતી. બન્ને વચ્ચે ૬૦ બૉલમાં ૧૦૦ રનની પાર્ટનરશિપ થઈ હતી. રૈના ૭૭ રનના સ્કોરે રનઆઉટ થયો હતો. કાર્તિકની વિકેટ કોરી ઍન્ડરસને લીધી હતી. ઍરોન ફિન્ચે શાનદાર ૧૯ બૉલમાં ૨૭ અને જાડેજાએ ૭ બૉલમાં ૧૮ રન કરી ગુજરાતના સ્કોરને ૨૦૦ની પાર પહોંચાડ્યો હતો.
IPLમાં કોણ કેટલા પાણીમાં?
ટીમ    મૅચ    જીત    હાર    અનિર્ણીત    પૉઇન્ટ    રનરેટ
મુંબઈ ઇન્ડિયન્સ    ૧૦    ૮    ૨    ૦    ૧૬    † ૦.૪૨૭
કલકત્તા નાઇટ રાઇડર્સ    ૧૧    ૭    ૪    ૦    ૧૪    † ૦.૭૨૫
રાઇઝિંગ પુણે સુપરજાયન્ટ    ૧૧    ૭    ૪    ૦    ૧૪    - ૦.૧૨૩
સનરાઇઝર્સ હૈદરાબાદ    ૧૧    ૬    ૪    ૧    ૧૩    † ૦.૬૫૯
કિંગ્સ ઇલેવન પંજાબ    ૯    ૪    ૫    ૦    ૮    † ૦.૨૨૮
દિલ્હી ડેરડેવિલ્સ    ૧૦    ૪    ૬    ૦    ૮    † ૦.૦૩૦
ગુજરાત લાયન્સ    ૧૧    ૩    ૮    ૦    ૬    - ૦.૪૩૩
રૉયલ ચૅલેન્જર્સ બૅન્ગલોર    ૧૧    ૨    ૮    ૧    ૫    - ૧.૪૪૧
નોંધ : દરેક ટીમ ૧૪ લીગ મૅચ રમશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.